સારાંશ માટે દસ્તાવેજ: હું તેના વિશે બધું જ જાણું છું. એટલે સુધી કે એક વખત તેણે મારી સાથે દગો કર્યો હતો એ અંગે પણ મને જાણ છે. 

તે પણ મારા અંગે બધું જ જાણે છે એટલે સુધી કે હું નશામાં કેવી કેવી હરકતો કરું છું.

હું મારા બૉયફ્રેન્ડથી વધુ કમાવ છું અને આ વાતની જાણ તેને નથી અને મને આ વાત તેને જણાવતા સંકોચ થઈ રહ્યો છે.

2017માં આ મુદ્દે એક સર્વે હાથ ધરાયો હતો જેમાં જાણવા મળ્યું હતું કે આધુનિક જમાનાની એવી મહિલાઓ જે તેમના પુરુષ પાર્ટનરથી વધુ કમાય છે તેઓ આ અંગે ચિંતિત છે અને મૂંઝવણ અનુભવે છે. 

સર્વેમાં નામ ન આપવાની શરતે એક યુવતીએ જણાવ્યું, "જ્યારે મને એવી જાણ થઈ કે હું મારા પતિ કરતાં વધુ પૈસા કમાવ છું તો મને શરમનો અનુભવ થવા લાગ્યો."

આ અંગે ટ્વીટર પર લાખોની મોઢે ટ્વીટ થયાં હતાં કે અને લોકોએ કહ્યું હતું કે જે મહિલાઓ તેમના પુરુષ પાર્ટનર કરતાં વધુ કમાય છે એ 'માત્ર સારી બાબત' છે.

તમે આ વાંચ્યું કે નહીં?

મેં એવું પણ નોંધ્યું છે કે દુનિયામાં મહિલાઓ અને પુરુષોના મહેનતાણા વચ્ચેનું અસંતુલન મહિલાઓ સાથે શારીરિક ઉત્પીડનને નોતરે છે. 

મેં વર્લ્ડ ઇકૉનૉમિક ફોરમ 2017ના એક અહેવાલ અંગે પણ ઉલ્લેખ કર્યો છે જેમાં જણાવ્યું છે કે મહિલાઓ અને પુરુષને ચૂકવવામાં આવતા પગારના તફાવતને દૂર કરવામાં 217 વર્ષનો સમય લાગશે.

હાલમાં હું અને મારો બૉયફ્રેન્ડ ફરવા માટે પણ અલગઅલગ જઈએ છીએ કારણ કે એકસાથે ફરવા જવાનું અમને પોસાતું નથી. 

અમારી વચ્ચે માત્ર કામ...કામ અને કામ જ છે.

જોકે, મારી પાસે એવો સમય આવ્યો હતો જ્યારે અમે સાથે ફરવા જઈ શક્યા હોત. તે સમયે હું બધો જ ખર્ચ ઉઠાવી શકવા સર્મથ હતી. .

જ્યારે મને 5000 યુરો (આશરે 4 લાખ રૂપિયા)નો કોન્ટ્રાક્ટ મળ્યો ત્યારે અમે સાથે ફરવા પણ જઈ શક્યા હોત અને બધો ખર્ચ હું એકલી ભોગવી શકી હોત.

જોકે, મેં મારા બૉયફ્રેન્ડને આ પૈસા અંગે જાણ ન કરી અને સેવિંગ્ઝ એકાઉન્ટમાં મૂકી દીધા. 

મને ડર હતો કે જો મારા બૉયફ્રેન્ડને જાણ થાત કે હું તેના કરતાં વધુ પૈસા કમાવ છું તો તેને ખરાબ લાગત.

જ્યારે હું મારા બૉયફ્રેન્ડને મળી ત્યારે હું તેના કરતાં વર્ષે 16 લાખ રૂપિયા વધુ કમાતી હતી. 

તે એક માળી છે અને હું પબ્લિસિંગ ક્ષેત્રમાં કામ કરું છું. અમારા છ વર્ષના સંબંધમાં હું તેનાથી વધુ કમાણી કરું છું.

અમે અત્યારે સાથે રહીએ છીએ અને મને આશા છે કે અમે ત્યાં સુધી સાથે રહીશું, જ્યાં સુધી અમારામાંથી કોઈ એકનું મૃત્યુ ના થાય. 

જોકે, તેને હજુ પણ મારી નાણાં વ્યવસ્થા અંગે જાણ નથી....\nદસ્તાવેજની સમાન ભાષામાં સારાંશ:
મારી પાસે એક રહસ્ય છે જે હું એક વ્યક્તિથી છુપાવી રહી છું. એ વ્યક્તિ જેની સાથે હું બધું જ શેર કરું છું ઘર, બેડ, ઘરનું કરિયાણું, ભય એટલે સુધી કે અમારું જોઇન્ટ બૅન્ક અકાઉન્ટ પણ છે. એ વ્યક્તિ છે મારો બૉયફ્રેન્ડ.